L 58/1406
LT
Europos Sąjungos oficialusis leidinys
2023 2 23
KOMISIJA BANDOMIEJI PROJEKTAI
PP 01 — SKYRIUS MOKSLINIAI TYRIMAI IR INOVACIJOS (tęsinys) PP 01 23
(tęsinys)
PP 01 23 05
(tęsinys) — nustatyti galimus veiksmus valstybių narių, regionų ir vietos lygmenimis siekiant paskatinti verslo plėtrą ir padėti MVĮ įgyvendinti ES kosmoso srities sprendimus, kad ES laivynams (tiek orlaiviams, tiek laivams) būtų pasiūlyti saugesni sprendimai; — kurti transporto priemonėse montuojamą įrangą, kurioje naudojami GALILEO signalai, kad būtų patenkinti pagrindiniai poreikiai, kurie, naudojant esamą įrangą, iki šiol nebuvo patenkinti, daugiausia dėmesio skiriant GALILEO paieškos ir gelbėjimo paslaugos naudojimui.
Pagal šį bandomąjį projektą sukurti įrangos prototipai turėtų būti grindžiami, jei įmanoma, esamais komerciniais standartiniais komponentais; — įgyvendinti kelias demonstracijas, skirtas komerciniams orlaiviams ir žvejybos laivams.
Tikslas – parodyti įgyvendinamumą ir pridėtinę vertę sektoriui, patvirtinti veiklos, kurioje dalyvauja aviacijos ir jūrininkystės sektoriaus dalyviai bei įvairių šalių kompetentingos institucijos, koncepciją.
Parodomuosiuose orlaiviuose ir laivuose įrengiamas bent švyturio radijo prototipas, kurį galima aktyvuoti nuotoliniu būdu naudojant GALILEO signalus ir konkrečius užkoduotus pranešimus; — prisidėti rengiant naujų standartų projektus, kuriais nustatomi: 1) būtinieji 406 MHz radijo švyturių naudojimo reikalavimai komerciniuose orlaiviuose (ELT-DT) ir žvejybos laivuose (EPIRB), kad juos būtų galima aktyvuoti nuotoliniu būdu, ir 2) būtini bandymai, kurių reikia siekiant patikrinti, kaip laikomasi veiksmingumo reikalavimų, remiant būsimas reguliavimo iniciatyvas Europoje; — dalyvauti veikiančiose darbo grupėse, kuriose svarstomi paieškos ir gelbėjimo švyturių sprendimai, įskaitant įvairias viešojo ir privačiojo sektorių platformas, ir apklausti pagrindinius pramonės suinteresuotuosius subjektus, pvz., orlaivių naudotojus, žvejybos laivų asociacijas, laivų operatorius, atitinkamas už paiešką ir gelbėjimą atsakingas jūrų ir aviacijos valdžios institucijas; — apibendrinti naudotojų reikalavimus ir apibrėžti įrangos (švyturiai) reikalavimus.
Tarptautinė paieškos ir gelbėjimo organizacija „COSPAS-Sarsat“ padeda vidutiniškai kasmet išgelbėti apie 2 000 žmonių.
Naudojama įranga (406 MHz radijo švyturys) apima pagrindines privalomas funkcijas perduoti įspėjamąjį pranešimą į palydovus, kurie perduoda informaciją į antžeminę infrastruktūrą.
GALILEO jau prisideda – jo palydovai suteikia galimybę naudotis pranešimų persiuntimu, – t.y. bazės ir mobilaus objekto jungties paslauga, antžeminėje infrastruktūroje nustatant švyturio vietą ir aktyvuojant paieškos ir gelbėjimo pajėgas.
Šiuo metu GALILEO suteikia papildomą galimybę, pagrindinis tikslas – aktyvuotam švyturiui suteikti patvirtinimą, vadinamąją grįžtamąją jungtį (žr. [1]).
Galimybė turėti ryšio kanalą iš GALILEO infrastruktūros į bet kurį pasaulyje esantį švyturį suteiks galimybę vykdyti naujas funkcijas, o viena iš svarbiausių funkcijų yra galimybė prireikus nuotoliniu būdu iš antžeminės infrastruktūros aktyvuoti švyturį.
Komercinės aviacijos sektoriuje buvo atliktas parengiamasis darbas, kurį atlikus paskelbtas minimalusis aviacijos sistemos veikimo standartas (EUROCAE ED-277), ir kuriame aprašytos veiklos procedūros, kurias reikia įdiegti, kad būtų sudarytos sąlygos tokiai raidai.
Tačiau kol kas nėra nustatytas minimalusis švyturių veikimo standartas, kuris galėtų būti naudojamas ateityje apibrėžiant reglamentavimą.
Iš tiesų, Europos Sąjungos aviacijos saugos agentūra (EASA), pristačiusi orlaivių sekimo reikalavimus, nurodo, kad nuotolinio švyturio aktyvavimą reikia toliau tobulinti.
Orlaivių švyturių standarte (EUROCAE ED-62B) dar nenumatyta galimybė aktyvuoti nuotoliniu būdu.